Here is a page extracted from Wikipedia that may contain CSS, HTML, and a lot of unformatted text.

Title: Faro d'Igeldo
Content: O faro d'Igeldo ye un faro que se troba en a ciudat de Sant Sabastián, en o mont d'Igeldo. Ye situato en una torre celindrica de 14 metros d'altaria, a 131 metros sobre o ran de mar. Dende a torre se puet veyer enta l'este: Getaria, Zumaia, Lekeitio y Matxitxako y enta l'ueste Miarritze y a costa d'as Landas.

O faro antigo dixó de funcionar dimpués d'a Guerra d'o Francés en 1813. Mientres as Guerras Carlistas as tropas anglesas s'instaloron en o faro y lo fortificoron con canyons, como consecuencia d'ista guerra estió destruyito y tresladato a lo Castiello d'a Mota. Y no estió dica 1855 que torno a dentrar en funcionamiento, cuan l'inchenier Manuel Peironcely se fació cargo d'as obras de rehabilitación, que remataron o 15 de marzo y costaron 202.375 reyales.

En primeras feba servir petrolio ta enchegar y fer funcionar a lampa, pero en a Primera Guerra Mundial y debito a manca de petrolio Rafael de la Cerda ideyó un prochecto ta introducir a electricidat en o faro. Dito prochecto remató en 1918.

Referencias 

Faros d'o País Basco
Sant Sabastián